HUWAG KANG 
MATAKOT SA 
KAMATAYAN 


Sinabi sa kaniya ni Jesus, Ako ang pagkabuhay na 
maguli, at ang buhay: ang sumasampalataya sa akin, 
bagaman siya ay patay, gayon ma'y mabubuhay siya: 
At ang sinomang nabubuhay at sumasampalataya 
sa akin ay hindi mamamatay kailan man.... 


JUAN 11:25-26 


MAYROONG APAT NA KATOTOHANAN NA DAPAT 
NATING LUBOS NA MAINTINDIHAN: 


@ MAHAL KA NG DIYOS 


NAIS KA NIYANG MAGKAROON NG BUHAY NA WALANG HANGGAN 
SA LANGIT SA PILING NIYA. 

Sapagkat gayon na lamang ang pag-ibig ng Diyos sa sangkatauhan, kaya't 
ibinigay Niya ang Kanyang kaisa-isang Anak, upang ang sinumang 
sumampalataya sa Kanya ay hindi mapahamak, kundi magkaroon ng 
buhay na walang hanggan. JUAN 3:16 


NAIS KA NIYANG MAGKAROON NG MASAGANA AT 
MAKABULUHANG BUHAY KASAMA SIYA. 

Dumarating ang magnanakaw para lamang magnakaw, pumatay, at 
manira. Naparito ako upang ang mga tupa ay magkaroon ng buhay, isang 
buhay na masagana at ganap. JUAN 10:10 


SA KABILA NITO, MARAMING TAO ANG HINDI NAKARARANAS NG 
MAKABULUHANG BUHAY AT HINDI NAKASISIGURO KUNG SILA'Y 
MAY BUHAY NA WALANG HANGGAN DAHIL... 


LIKAS NA MAKASALANAN ANG TAO, 
KAYA'T NAWALAY SIYA SA DIYOS. 
ANG LAHAT AY NAGKASALA. 


Sapagkat ang lahat ay nagkasala, at walang sinumang nakaabot sa 
kaluwalhatian ng Diyos. ROMA 3:23 


ANG KABAYARAN NG KASALANAN AY KAMATAYAN. 
Sapagkat kamatayan ang kabayaran ng kasalanan... ROMA 6:23 


MAY TINUTUKOY NA DALAWANG URI NG KAMATAYAN ANG BIBLIYA: 


" PISIKAL NA KAMATAYAN 
Itinakda sa mga tao na sila'y minsang mamamatay at pagkatapos 
ay ang paghuhukom. MGA HEBREO 9:27 


” ESPIRITUWAL NA KAMATAYAN O WALANG HANGGANG 
PAGKAWALAY SA DIYOS 
Subalit malagim ang kasasapitan ng mga duwag, ng mga taksil, 
ng mga nagpapasasa sa kasuklam-suklam na kahalayan, ng mga 
mamamatay-tao, ng mga nakikiapid, ng mga mangkukulam, ng 
mga sumasamba sa diyus-diyosan, at LAHAT NG MGA 
SINUNGALING. Ang magiging bahagi nila'y sa lawa ng nagliliyab 
na asupre. lto ang pangalawang kamatayan. PAHAYAG 21:8 


KUNG ANG TAO AY NAWALAY SA DIYOS DAHIL SA 
KANYANG KASALANAN, ANO ANG SOLUSYON SA 
PROBLEMA NIYANG ITO? 


MADALAS NATING INIISIP NA ETO ANG MGA SOLUSYON: 
RELIHIYON, MABUTING GAWA, KABUTIHANG ASAL 


NGUNIT IISA LANG ANG SOLUSYON NA GALING SA DIYOS. 


SI HESU-CRISTO LAMANG ANG 
TANGING DAAN PATUNGONG 
LANGIT. 


ITO AY PAHAYAG NG DIYOS. 
Ako ang daan, ang katotohanan, at ang buhay. Walang makakapunta sa 
Ama kundi sa pamamagitan Ko. JUAN 14:6 


GANAP NIYANG BINAYARAN ANG KAPARUSAHAN NG IYONG MGA 
KASALANAN. 

Sapagkat si Cristo na walang kasalanan ay namatay nang minsan para sa 
inyo na mga makasalanan, upang iharap kayo sa Diyos... 1 PEDRO 3:18 
Tinubos tayo ni Cristo sa pamamagitan ng kanyang dugo at pinatawad 

ang ating mga kasalanan. Ganoon kasagana ang kanyang kagandahang-loob. 
EFESO 1:7 


MAY PANGAKO SIYANG BUHAY NA WALANG HANGGAN. 

Ang sumasampalataya sa Anak ay may buhay na walang hanggan. 
Ngunit ang hindi sumusunod sa Anak ay hindi magkakaroon ng buhay. 
Sa halip, mananatili sa kanya ang poot ng Diyos. JUAN 3:36 


KAILANGAN NATING ILAGAY ANG ATING 
PANANAMPALATAYA SA PANGINOONG 
HESU-CRISTO PARA TAYO'Y MALIGTAS. 


ANG KALIGTASAN NATIN AY DAHIL SA KAGANDAHANG-LOOB NG 
DIYOS SA PAMAMAGITAN NG PANANALIG KAY HESU-CRISTO. 
Sapagkat dahil sa kagandahang-loob ng Diyos kayo ay naligtas sa 
pamamagitan ng pananampalataya: at ang kaligtasang ito'y kaloob ng 
Diyos at hindi sa pamamagitan ng inyong sarili: hindi ito bunga ng inyong 
mga gawa kaya't walang dapat ipagmalaki ang sinuman. EFESO 2:8-9 


IPANALANGIN MO ITO NG MAY PANANAMPALATAYA: 


PANGINOONG HESUS, MARAMING SALAMAT SA LABIS MONG 
PAGMAMAHAL SA AKIN. INAAMIN KONG AKO'Y MAKASALANAN AT 
IHINIHINGI KO ITO SA IYO NG KAPATAWARAN. SALAMAT SA IYONG 
PAGKAMATAY SA KRUS UPANG BAYARAN ANG LAHAT NG AKING 
KASALANAN. MAGMULA NGAYON, AKO'Y MAGTITIWALA SA IYO 
BILANG AKING PANGINOON AT TAGAPAGLIGTAS. TINATANGGAP KO 
ANG IYONG KALOOB NA BUHAY NA WALANG HANGGAN AT 
ISINUSUKO KO ANG BUHAY KO SA IYO. TULUNGAN MO AKONG 
SUMUNOD SA LAHAT NG IYONG UTOS AT MAGING NAKALULUGOD 
SA IYO. AMEN. 


KUNG NAGTIWALA KA NA KAY HESU-CRISTO, NANGYARI NA SA IYO 
ANG MGA SUMUSUNOD: 


” NGAYON, MAYROON KA NANG BUHAY NA WALANG HANGGAN 
KASAMA ANG DIYOS. JUAN 6:40 

v ANG LAHAT NG KASALANAN MO AY BAYAD NA AT NAPATAWAD 
NA. (NOON, NGAYON, AT SA HINAHARAP) COLOSAS 1:13-14 

" IKAW AY BAGO NANG NILALANG SA PANINGIN NG DIYOS. 
SIMULA NA NG IYONG BAGONG BUHAY. 2 CORINTO 5:17 

" IKAW AY NAGING ANAK NG DIYOS. JUAN 1:12 


ANG MGA MABUTING GAWA AY HINDI PARAAN 
UPANG TAYO'Y MALIGTAS, KUNDI ISANG KATIBAYAN 
O BUNGA NG ATING KALIGTASAN. 

